**Tyler Deron Lockett** (28. syyskuuta 1992, Tulsa, Oklahoma) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Lockett edustaa Seattle Seahawksia, joka varasi Lockettin 3. kierroksella varaustilaisuuden 69. pelaajana vuoden 2015 varaustilaisuudessa.

Ura
---

### Yliopistoura

Lockett edusti yliopistotasolla Kansasin osavaltionyliopistoa. Hän pelasi Kansasissa vuodet 2011–2014. Hän Lockett pelasi yliopistotasolla 47 ottelua, joissa vastaanotti 3710 jaardia ja teki 29 touchdownia. Parhaalla kaudellaan (2014) hän vastaanotti 1515 jaardia ja teki 11 maalia.

### Ammattilaisura

Seattle Seahawks varasi Lockettin NFL:n vuoden 2015 varaustilaisuuden kolmannella kierroksella 69 pelaajana. Seahawks ja Lockett solmivat neljän vuoden tulokassopimuksen heti vuonna 2015. Hän pelasi heti tulokaskaudellaan 16 runkosarjan ottelua, joissa vastaanotti 664 jaardia ja teki kuusi touchdownia. Pudotuspeleissä hän pelasi kaksi ottelua, joissa teki yhden maalin ja vastaanotti 110 jaardia. Hänet valittiin kauden päätteeksi Pro Bowliin, All-Pro-joukkueeseen ja kauden tulokkaiden tähtijoukkueeseen. Seuraavalla kaudella Lockett pelasi runkosarjassa 15 ottelua menettäen polvivamman takia yhden ottelun. Hän ei myöskään päässyt pelaamaan pudotuspeleissä. Lockett teki kaudella yhden touchdownin ja vastaanotti 597 jaardia. Vuonna 2017 Lockett pelasi jälleen kaikki 16 runkosarjan ottelua. Hän vastaanotti 555 jaardia ja teki kaksi touchdownia.

Ennen kauden 2018 aloitusta Lockett ja Seahawks solmivat kolmivuotisen jatkosopimuksen. Sopimuksen kokonaisarvo oli 31,8 miljoonaa dollaria. Lockett pelasi seuraavalla kaudella kaikki 16 runkosarjan ottelua tehden henkilökohtaiset ennätykset vastaanotetuissa jaardeissa (965) ja touchdowneissa (10). Pudotuspeleissä hän pelasi yhden ottelun, jossa vastaanotti 120 jaardia. Vuonna 2019 Lockett pelasi jälleen täyden runkosarjan. Hän ylitti ensimmäistä kertaa urallaan tuhannen vastaanotetun jaardin rajan, kun hän vastaanotti 1057 jaardia. Hän teki kahdeksan touchdownia. Pudotuspeleissä Lockett pelasi kaksi ottelua, joissa teki yhden maalin ja vastaanotti 198 jaardia. Kaudella 2020 Lockett pelasi runkosarjassa 16 ottelua, joissa vastaanotti 1054 jaardia ja teki 10 touchdownia. Pudotuspelien ainoassa ottelussa hän otti kiinni kaksi syöttöä, joilla joukkue eteni yhteensä 43 jaardia.

Maaliskuussa 2021 Lockett ja Seahawks solmivat neljän vuoden jatkosopimuksen. Sopimuksen kokonaisarvo oli 69,2 miljoonaa dollaria, josta 37 miljoonaa dollaria oli taattua rahaa.

Tilastot
--------

Lähde: 

### Runkosarja

| Kausi | Joukkue | Ottelut | Vastaanotto | Juoksu | Rähmäykset |
| --- | --- | --- | --- | --- | --- |
| Vastaanotot | Jaardit | TD | Juoksut | Jaardit | TD | Kaikki | Menetykset |
| 2015 | Seahawks | 16 | 51 | 664 | 6 | 5 | 20 | 0 | 2 | 1 |
| 2016 | Seahawks | 15 | 41 | 597 | 1 | 6 | 114 | 1 | 0 | 0 |
| 2017 | Seahawks | 16 | 45 | 555 | 2 | 10 | 58 | 0 | 0 | 0 |
| 2018 | Seahawks | 16 | 57 | 965 | 10 | 13 | 69 | 0 | 2 | 0 |
| 2019 | Seahawks | 16 | 82 | 1057 | 8 | 4 | -5 | 0 | 1 | 0 |
| 2020 | Seahawks | 16 | 100 | 1054 | 10 | 0 | 0 | 0 | 1 | 0 |
| 2021 | Seahawks |  |  |  |  |  |  |  |  |  |
| Yhteensä | 95 | 376 | 4892 | 37 | 38 | 256 | 1 | 6 | 1 |
|

### Pudotuspelit

| Kausi | Joukkue | Ottelut | Vastaanotto | Juoksu | Rähmäykset |
| --- | --- | --- | --- | --- | --- |
| Vastaanotot | Jaardit | TD | Juoksut | Jaardit | TD | Kaikki | Menetykset |
| 2015 | Seahawks | 2 | 4 | 110 | 1 | 0 | 0 | 0 | 0 | 0 |
| 2018 | Seahawks | 1 | 4 | 120 | 0 | 0 | 0 | 0 | 0 | 0 |
| 2019 | Seahawks | 2 | 13 | 198 | 1 | 0 | 0 | 0 | 0 | 0 |
| 2020 | Seahawks | 1 | 2 | 43 | 0 | 0 | 0 | 0 | 0 | 0 |
| Yhteensä | 6 | 23 | 471 | 2 | 0 | 0 | 0 | 0 | 0 |
|

Lähteet
-------

1. 1 2 3 4 5  Tyler Lockett Pro Football Reference. Viitattu 7.9.2021. (englanniksi)
2. ↑  Tyler Lockett Sports Reference / College Football. Viitattu 6.9.2021. (englanniksi)
3. ↑  2015 NFL Draft Pro Football Reference. Viitattu 7.9.2021. (englanniksi)
4. 1 2 3  Tyler Lockett Spotrac. Viitattu 7.9.2021. (englanniksi)
5. ↑  Injury history - Tyler Lockett Draft Sharks. Viitattu 7.9.2021. (englanniksi)
6. ↑  Herble Teope: Tyler Lockett, Seahawks reach three-year extension NFL. Viitattu 7.9.2021. (englanniksi)
7. ↑  Bob Condotta: Seahawks agree to 4-year contract extension with Tyler Lockett *Seattle Times*.  31. maaliskuuta 2021. Viitattu 7.9.2021. (englanniksi)
8. ↑  Tyler Lockett NFL. Viitattu 7.9.2021. (englanniksi)